ที่บริเวณแขนจะพบตุ่มสีแดงเล็กๆ เยอะมาก มีเพิ่มขึ้นเรื่อยๆ เป็นมาหลายปีแล้วค่ะในบริเวณแขนที่โดนแสงแดดน้อย หรือไม่โดนแสงแดด จะเป็นตุ่มเล็กมากๆ สีแดง เยอะมากส่วนบริเวณแขนที่โดนแสงแดดมากหน่อย จะเป็นตุ่มสีแดงเข้ม และตุ่มใหญ่กว่าที่ไม่โดนแดด คาดว่าสาเหตุน่าจะเกิดจากแสงแดดค่ะในเบื้องต้นไม่มีอาการปวด หรือคันตามตุ่ม ไม่ได้กินยาหรืออาหารที่ผิดปกติมีวิธีการรักษาอย่างไรบ้างคะ เพราะมันไม่หายเลย มีแต่เพิ่มบริมาณมากขึ้นเรื่อยๆ
สวัสดีค่ะ อาการมีตุ่มสีแดงที่แขนจำนวนหลายตุ่ม สัมพันธ์กับการโดนแสงแดดนั้น อาจจะเป็นตุ่มจากการแพ้แสงของผิวหนัง แต่จริงๆแล้วเป็นโรคที่เจอได้ค่อนข้างน้อย และจะต้องตรวจยืนยันด้วยการฉายแสงอาทิตย์ทดสอบ ว่าผื่นนี้สัมพันธ์กับแสงแดดจริง สาเหตุอื่นๆเช่น เป็นผื่นภูมิแพ้ผิวหนัง ผื่นแพ้จากการสัมผัสสารที่แพ้เช่นจากผลิตภัณฑ์ที่ใช้บริเวณแขน ผื่นจากการโดนแมลงกัด หรือเป็นการติดเชื้อราหรือเชื้อแบคทีเรีย เป็นต้นเบื้องต้น หลีกเลี่ยงปัจจัยกระตุ้นต่างๆที่ทำให้ผื่นเป็นมากขึ้น หลีกเลี่ยงแสงแดดดูก่อน ทาครีมกันแดด ใส่เสื้อแขนยาว ถือร่มเมื่อต้องออกกลางแจ้ง ใช้ครีมบำรุงทาให้ความชุ่มชื้นได้ ไม่ไปแกะเกาบริเวณที่เป็นควรไปพบแพทย์หากผื่นดังกล่าวลุกลามมากขึ้น หรือเป็นต่อเนื่องหลายเดือนไม่หายไป ร่วมกับคันมาก หรือมีสารคัดหลั่งผิดปกติออกจากตุ่มร่วมด้วย